הבחירות לכנסת העשרים ושתיים

הבחירות לכנסת העשרים ושתיים התקיימו ב-17 בספטמבר 2019, י"ז באלול ה'תשע"ט, ותוצאות הבחירות קבעו את הרכב הסיעות בכנסת העשרים ושתיים. הבחירות הוקדמו מאחר שהכנסת העשרים ואחת העבירה חוק על התפזרותה כחודש לאחר שהתכנסה, בשל אי הצלחתו של ראש הממשלה בנימין נתניהו להרכיב את ממשלת ישראל השלושים וחמש. בוועדת הבחירות המרכזית לכנסת נרשמו להתמודדות בבחירות 32 רשימות מטעם 44 מפלגות, אך בהמשך נותרו 29 רשימות בלבד. בדומה לכנסת העשרים ואחת, גם בכנסת זו לא הצליח אף מועמד להקים ממשלה וכך בפעם השנייה בהיסטוריה של המדינה, הכנסת פיזרה עצמה לאחר כשלושה חודשים ממועד השבעתה, קרוב לארבע שנים לפני מועד סוף כהונתה הרשמי. ערכים מורחבים – הכנסת העשרים ואחת לאחר הבחירות לכנסת העשרים ואחת, על פי המלצת נציגי הרשימות הנבחרות, הטיל נשיא המדינה ראובן ריבלין על בנימין נתניהו את הרכבת הממשלה. בתום 42 הימים שהוקצבו לו להרכבת ממשלה, לא עלה בידי נתניהו לחתום על הסכם קואליציוני עם אף אחת מהסיעות בכנסת הנבחרת. בנסיבות אלו, לפי הוראות חוק יסוד: הממשלה, רשאי נשיא המדינה להטיל את מלאכת הרכבת הממשלה על חבר כנסת אחר, אולם בלילה שבין 29 ל-30 במאי חוקקה הכנסת העשרים ואחת את החוק לפיזורה, ובעקבות זאת פסקו ההליכים להקמת הממשלה. הבחירות לכנסת התקיימו יותר מ-4 שנים לפני מועדן המקורי (ט"ז בחשוון ה'תשפ"ד, 31 באוקטובר 2023). זוהי הפעם הראשונה בתולדות המדינה שכישלון בהקמת ממשלה מייד לאחר הבחירות הקודמות מוביל לבחירות חדשות. בהתאם לכך, שנת ה'תשע"ט (ובהתאמה – 2019) היא השנה הראשונה שבה התקיימו שתי מערכות בחירות לכנסת בישראל. 28 ביולי 2019 – כניסת פנקס הבוחרים לתוקף. 31 ביולי – 1 באוגוסט 2019 – הגשת רשימות המועמדים לכנסת. 8 באוגוסט 2019 – המועד האחרון להגשת בקשה לפסילת התמודדותה של רשימה. 27 באוגוסט 2019 – הפצת הודעות לבוחר על ידי משרד הפנים. 17 בספטמבר 2019 – יום הבחירות. 3 באוקטובר 2019 – השבעת הכנסת ה־22. מערכת הבחירות נוהלה על ידי ועדת הבחירות המרכזית לכנסת. עד לכינוסה של ועדת הבחירות המרכזית לכנסת ה־22, ועדת הבחירות לכנסת ה־21 המשיכה בתפקידה במשך כחודש ימים. הוועדה הורכבה מנציגי הסיעות של הכנסת העשרים ואחת בראשות שופט בית המשפט העליון חנן מלצר. ב-10 ביוני בחרו שופטי בית המשפט העליון את השופט חנן מלצר לתפקיד יו"ר ועדת הבחירות המרכזית גם בבחירות לכנסת ה־22. ובתור ממלא מקומו את השופט ניל הנדל. להסדרת הבחירות לכנסת ה-22 חוקקה הכנסת ה-21 את חוק הבחירות לכנסת העשרים ושתיים (הוראות מיוחדות לעניין ועדת הבחירות). חוק הבחירות לכנסת מאפשר חתימה על הסכם עודפים בין שתי רשימות. המועד האחרון להגשת הודעה בדבר התקשרות בין רשימות היה 6 בספטמבר. הסכמי עודפים נחתמו בין: רשימת כחול לבן ורשימת ישראל ביתנו. רשימת הליכוד ורשימת ימינה. רשימת העבודה-גשר ורשימת המחנה הדמוקרטי. רשימת יהדות התורה ורשימת ש"ס. רשימת נעם ורשימת עוצמה יהודית (רשימת נעם פרשה יומיים לפני הבחירות ולכן לא היה שום תוקף להסכם זה). מבין הרשימות שעברו את אחוז החסימה הרשימה המשותפת הייתה היחידה שלא חתמה על הסכם עודפים עם אף מפלגה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. כינוי הרשימה: הליכוד בהנהגת בנימין נתניהו לראשות הממשלה מפלגת הליכוד בראשות בנימין נתניהו רצה ברשימה מאוחדת עם מפלגת כולנו, לאחר שבשתי מערכות הבחירות שלפני כן המפלגות התמודדו בנפרד. עתירה בנוגע לחוקיות המיזוג שהוגשה לבית המשפט המחוזי בתל אביב על ידי חברי הכנסת מיכל שיר ואריאל קלנר, נדחתה. במסגרת הסכם הריצה המשותפת, פורסם בתחילה כי נציגי כולנו ישובצו במקומות 5, 15, 29 ו-35, אלא שבסופו של דבר התפקדו לליכוד נציגי כולנו מלבד שאשא-ביטון, שנותרה כסיעת יחיד במקום ה-29 ברשימה על מנת לזכות במימון מפלגות. בהתאם לכך שאר הרשימה מהבחירות לכנסת העשרים ואחת תוקפא, פרט לשריונים במקומות 28 ו-41 (אלי בן דהן וארז תדמור, בהתאמה), שבוטלו. ב-29 באוגוסט נחתם הסכם בין מפלגת זהות למפלגת הליכוד במסגרתו, בכפוף למשאל מתפקדי המפלגה, תפרוש המפלגה מההתמודדות בבחירות בתמורה לתפקיד שר לפייגלין, "לגליזציה לחולים" – פתיחת שוק הקנאביס הרפואי לייבוא והקלה על חולים ברכישתו. בנוסף, קיזוז הוצאות ממיסים לעסקים קטנים שנתיים מפתיחתם עד היקף של 2 מיליון ש"ח. ב-1 בספטמבר אישרו המתפקדים את ההסכם, וב-3 בספטמבר פרשו כל מועמדי רשימת מפלגת זהות מהרשימה. ב-11 בספטמבר ניסה הליכוד לחוקק בחקיקת בזק את "חוק המצלמות בקלפיות", תיקון לחוק הבחירות לכנסת שיאפשר לנציגי מפלגות ורשימות מועמדים בבחירות להציב מצלמות בקלפיות, אך הצעת החוק נפלה במליאת הכנסת בעת שהוגשה לקריאה ראשונה, לאחר שלא הושג הרוב הדרוש. במהלך מערכת הבחירות הודיע נתניהו: "כוונתי להחיל את הריבונות הישראלית על בקעת הירדן וצפון ים המלח". כינוי הרשימה: כחול לבן בראשות בני גנץ ויאיר לפיד ב-30 במאי 2019 אישרו בכחול לבן כי הרשימה תתמודד במתכונתה הנוכחית גם בבחירות אלו, כלומר איחוד בין מפלגות יש עתיד, תל"ם וחוסן לישראל כשבראש הרשימה ממשיך לכהן יו"ר חוסן לישראל בני גנץ כמועמד לראשות הממשלה ברוטציה עם יו"ר יש עתיד יאיר לפיד. במהלך מערכת הבחירות הכריז גנץ על כוונתו להקים "ממשלת אחדות חילונית". כינוי הרשימה: התאחדות הספרדים שומרי תורה תנועתו של מרן הרב עובדיה יוסף זצ"ל בראשות ש"ס עומד השר אריה דרעי, על פי החלטת מועצת חכמי התורה נשאר הרכב הרשימה זהה לבחירות האחרונות. קמפיין ש"ס התמקד בנושא הכלכלי-חברתי עם הסיסמה "הכוח החברתי בממשלה". כינוי הרשימה: יהדות התורה והשבת אגודת ישראל – דגל התורה בראש רשימת יהדות התורה עומדים יעקב ליצמן יו"ר אגודת ישראל ומשה גפני יו"ר דגל התורה. לפי החלטת מועצת גדולי התורה, נשאר הרכב הרשימה זהה לבחירות האחרונות. כינוי הרשימה: הרשימה המשותפת חד"ש, רע"מ, תע"ל, בל"ד ב-20 ביוני הודיעו ארבע המפלגות שהיו שותפות לסיעת הרשימה המשותפת בכנסת העשרים על חבירה מחדש בבחירות אלו, אחרי שבבחירות הקודמות רצו בשתי רשימות נפרדות: חד"ש-תע"ל ורע"מ-בל"ד. לאחר חילוקי דעות רבים בנוגע להרכב הרשימה, ב-27 ביולי הודיעו המפלגות כי סוכמו מרכיבי הסכם הריצה המשותפת. בל"ד הצטרפה יומיים לאחר מכן. לפי ההסכם ראש הרשימה הוא יו"ר חד"ש איימן עודה, במקום השני ראש מפלגת בל"ד מטאנס שחאדה, במקום השלישי יו"ר תע"ל אחמד טיבי שיהיה גם יו"ר הסיעה ובמקום הרביעי יו"ר רע"מ מנסור עבאס. רשימתן של מפלגות חד"ש ותע"ל נותרו ללא שינוי מהבחירות הקודמות, בעוד ברע"מ קיימו בחירות פנימיות חדשות לקביעת הרכב הרשימה שבמסגרתן נבחרה בפעם הראשונה אישה בדואית לאחד מ-4 המקומות הראשונים (אימאן ח'טיב יאסין), ובמפלגת בל"ד החליף תושב יפו וחבר מועצת עיריית ת"א-יפו לשעבר סאמי אבו שחאדה את ראש עיריית סכנין לשעבר מאזן גנאים שבחר לפרוש מהמירוץ לכנסת.[דרוש מקור] כינוי הרשימה: העבודה – גשר בראשות עמיר פרץ ואורלי לוי אבקסיס ח"כ עמיר פרץ יו"ר מפלגת העבודה הנבחר ואורלי לוי-אבקסיס יו"ר מפלגת גשר הכריזו ב-18 ביולי על ריצה משותפת של המפלגות במסגרת רשימת העבודה-גשר. לפי הסכם הריצה המשותפת לוי-אבקסיס הוצבה במקום השני ברשימה ומפלגת גשר קיבלה שלושה שריונים בכל עשירייה. לאור האיחוד, במסגרת הריצה המשותפת, הרשימה שלהם תתמקד בנושאים הכלכליים והחברתיים. לאחר דיונים הוחלט שרשימת המפלגה לכנסת תישאר כמו שהיא, ויתקיימו בחירות רק לתפקיד יו"ר המפלגה. הבחירות התקיימו ב-2 ביולי. לתפקיד היו"ר התמודדו חברי הכנסת עמיר פרץ, איציק שמולי, סתיו שפיר וכן דוד לנדסמן. בבחירות ניצח פרץ עם 47% מהקולות. לאחר בחירתו של פרץ, מונה עמר בר-לב למנהל המגעים עם המפלגות האחרות.[דרוש מקור] יו"ר המפלגה הפורש ח"כ אבי גבאי, ושריוניו ברשימה ח"כ טל רוסו וחבר הכנסת לשעבר חיים ילין הודיעו על פרישתם מהחיים הפוליטיים. יאיר פינק עבר למפלגת ישראל דמוקרטית. ח"כ שלי יחימוביץ' הודיעה שהיא לוקחת פסק זמן מהחיים הפוליטיים ולא תישאר ברשימת המפלגה לכנסת ה-22. חברת הכנסת לשעבר, יו"ר התנועה הירוקה יעל כהן-פארן, הודיעה שהפעם התנועה הירוקה תתמודד ברשימה עצמאית אחרי שבבחירות הקודמות התמודדה ברשימת מפלגת העבודה. ב-25 ביולי, לאחר סירובו של פרץ לעשות חיבורים עם מפלגות נוספות בשמאל, עברה סתיו שפיר למפלגת התנועה הירוקה ומונתה לעמוד בראשה. המפלגה התמודדה במסגרת רשימת המחנה הדמוקרטי. איציק שמולי קרא לפרץ להצטרף גם לרשימה, ואמר כי הוא לא מתחייב להישאר במפלגה. בסופו של דבר נשאר שמולי במקום השלישי ברשימת המפלגה. כינוי הרשימה: ישראל ביתנו בראשות אביגדור ליברמן בראשות ישראל ביתנו עומד אביגדור ליברמן, ועדה מסדרת קבעה את הרכב רשימתה לכנסת. המפלגה הודיעה שתרוץ באותו הרכב רשימה שהיה בבחירות הקודמות. יו"ר המפלגה הצהיר שינסה להקים ממשלת אחדות עם הליכוד וכחול לבן, וללא המפלגות החרדיות. כינוי הרשימה: ימינה בראשות איילת שקד הבית היהודי – האיחוד הלאומי – הימין החדש מפלגת ימינה מורכבת מאיחוד מפלגות הימין החדש בראשות איילת שקד ונפתלי בנט שלא עברה את אחוז החסימה בבחירות לכנסת ה-21, הבית היהודי בראשות רפי פרץ והאיחוד הלאומי – תקומה בראשות בצלאל סמוטריץ', שהתמודדו בבחירות הקודמות יחד עם עוצמה יהודית. ההסכם בין המפלגות נחתם ב-29 ביולי. על פי ההסכם, כינוי הרשימה יהיה "הימין המאוחד" ובראשה תעמוד שקד, ולאחריה פרץ, סמוטריץ' ובנט. עוד סוכם כי מקומות 7 ו-9 יהיו שייכים לימין החדש, מקומות 5 ו-8 לבית היהודי ומקומות 6 ו-10 לאיחוד הלאומי. ב-12 באוגוסט הושק מסע הבחירות של הרשימה וכינוי הרשימה שונה ל"ימינה". ב-9 ביולי סיכמו רפי פרץ ובצלאל סמוטריץ' על המשך שיתוף פעולה בין הבית היהודי לאיחוד הלאומי במתכונת איחוד מפלגות הימין כמו בבחירות הקודמות (כאשר רשימות שתי המפלגות נשארות זהות), וקראו למפלגות הימין החדש ועוצמה יהודית לבוא לשולחן המשא ומתן למטרת ריצה משותפת. מפלגת עוצמה יהודית בראשות איתמר בן-גביר הודיעה כי לא תחבור לאיחוד כבמתכונת הקודמת. לקראת הבחירות לכנסת נקבע כי איילת שקד תהיה יו"ר הימין החדש. נפתלי בנט מונה לנהל את המשא ומתן לריצה משותפת עם מפלגות הימין. כינוי הרשימה: המחנה הדמוקרטי בהנהגת הורוביץ, שפיר וברק ב-25 ביולי 2019 הוחלט על ריצה משותפת בבחירות של מפלגת מרצ, מפלגת ישראל דמוקרטית בראשות ראש הממשלה לשעבר אהוד ברק ואליהם הצטרפה ח"כ סתיו שפיר מהעבודה שהוצבה בה כיו"ר התנועה הירוקה. הרשימה המאוחדת נקראה המחנה הדמוקרטי ובראשה הועמד יו"ר מרצ ניצן הורוביץ. במקום השני הוצבה ח"כ סתיו שפיר ואילו יו"ר ישראל דמוקרטית אהוד ברק הוצב רק במקום העשירי. ב-27 ביוני 2019, לקראת הבחירות לכנסת העשרים ושתיים נערכו בחירות לראשות מרצ, וחבר הכנסת לשעבר ניצן הורוביץ גבר על היו"ר הקודמת ח"כ תמר זנדברג ברוב של 54% מהקולות. ב-11 ביולי נערכו בוועידה בחירות לרשימת המפלגה, בהן ח"כ תמר זנדברג היו"ר היוצאת של המפלגה הגיעה למקום הראשון שמשמעותו ברשימה מקום אחד אחרי היו"ר הנבחר הורוביץ, אחריה הגיעו בבחירות אלו ח"כ אילן גילאון, ח"כ עיסאווי פריג', חבר הכנסת לשעבר מוסי רז וח"כ מיכל רוזין שנדחקה אחורה ברשימה. לקראת הבחירות ראש הממשלה ושר הביטחון לשעבר אהוד ברק הקים את ישראל דמוקרטית, לאחר שהודיע ביוני כי בכוונתו להקים מפלגה לצורך חזרתו לפוליטיקה והתמודדותו לבחירות לכנסת. בהודעתו על הקמת המפלגה לא פסל ברק אפשרות לאיחוד עם מפלגת העבודה, על מנת לפעול יחד "לסיום משטר נתניהו". ב-26 ביוני הכריז ברק על הקמת המפלגה ויצא בקמפיין שסיסמתו: "מדינת בנימין נתניהו או מדינת ישראל". יו"ר התנועה הירוקה יעל כהן-פארן, הודיעה על פרישתה מרשימת מפלגת העבודה, לאחר שלא שוריינה ברשימה לכנסת ה-22. במסגרת הסכם האיחוד של המחנה הדמוקרטי הוחלט שח"כ סתיו שפיר, שפרשה גם היא ממפלגת העבודה, תוצב במקום השני כיו"ר התנועה הירוקה, וכהן-פארן תוצב במקום השמיני ברשימה. מקומות 11, 16 ו־17 ברשימה שמורים לנציגי המפלגה. כינוי הרשימה: עוצמה יהודית בראשות איתמר בן-גביר לקראת הבחירות הודיע איתמר בן-גביר כי מפלגת עוצמה יהודית לא תתמודד במסגרת איחוד מפלגות הימין במתכונת הבחירות ה-21. המשא ומתן עם רשימת ימינה נכשל, והמפלגה התמודדה ברשימה עצמאית לראשונה מאז הבחירות לכנסת ה-17. ב-25 באוגוסט פסל בית המשפט העליון את מועמדותם של ברוך מרזל ובנצי גופשטיין, שהוצבו במקומות השני והחמישי בהתאמה ברשימה. זהות: פרשה מהמרוץ לכנסת לאחר חתימת הסכם עם מפלגת הליכוד, ההסכם כלל פרישה תמורת קידום הדברים שחשובים למפלגה ומינוי יו"ר המפלגה משה פייגלין לשר כלכלי/חברתי בממשלה הקרובה אם היא תוקם על ידי בנימין נתניהו. נעם: ב-15 בספטמבר, יומיים לפני הבחירות, פרשה המפלגה מהמרוץ לכנסת. כל ישראל אחים לשוויון חברתי: ב-15 בספטמבר, יומיים לפני הבחירות, פרשה המפלגה מהמרוץ לכנסת. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מיד עם ההכרעה על הבחירות פיטר ראש הממשלה בנימין נתניהו את השרים נפתלי בנט ואיילת שקד מהממשלה, לאחר שלא נבחרו לכנסת העשרים ואחת. נתניהו מינה מספר שרים בממשלת המעבר, בתקופת הבחירות: אמיר אוחנה מהליכוד מונה לשר המשפטים, רפי פרץ ובצלאל סמוטריץ' מאיחוד מפלגות הימין מונו לשרי החינוך והתחבורה. באוגוסט 2019 התפטר השר חיים כץ, ממועמדי הליכוד, מתפקידו כשר העבודה, הרווחה והשירותים החברתיים, בעקבות החלטה של היועץ המשפטי לממשלה על הגשת כתב אישום נגדו. מערכת הבחירות התאפיינה בפחות התעניינות על ידי הציבור יחסית למערכות בחירות קודמות, זאת לאור העובדה שהתקיימו בחירות באפריל, ובנוסף המערכת התקיימה בחודשי הקיץ והחופש שבהם רבים יוצאים לחופשות ובילויים. מערכת הבחירות התאפיינה בעיסוק מוגבר בענייני דת ומדינה. אביגדור ליברמן, ראש מפלגת ישראל ביתנו, הכריז כי יפעל להקמת ממשלה לאומית רחבה, המורכבת מהליכוד, כחול לבן וישראל ביתנו. הוא טען כי נתניהו רוצה להקים "ממשלת הלכה" עם "החרדים והמשיחיים", וגם גנץ יהיה מוכן לתת הכל לחרדים עבור תמיכתם בו. ב-5 בספטמבר הצטרף גנץ למגמה והודיע אף הוא כי יפעל להקים "ממשלת אחדות חילונית". במפלגות החרדיות האשימו את ליברמן בהסתה נגד הציבור החרדי; יעקב ליצמן, ראש יהדות התורה אמר כי זו "מחלה מידבקת", וגנץ וליברמן "נדבקו" מיאיר לפיד ב"שנאת חרדים". שאלת השתתפותן של מפלגות ערביות בקואליציה אפשרית עם "כחול-לבן" עלתה בתעמולה של מפלגות אחדות. רשימת "הליכוד" הציגה אפשרות זו כדי להרתיע מצביעים מהצבעה ל"כחול-לבן", בהודעת נתניהו שנשלחה דרך פייסבוק נאמר: "אסור שתקום בעוד שבוע ממשלת שמאל מסוכנת עם לפיד, עודה, גנץ וליברמן. ממשלת שמאל חילונית, חלשה, שסומכת על הערבים שרוצים להשמיד את כולנו – נשים, ילדים וגברים – ותאפשר איראן גרעינית שתחסל אותנו." לעומת זאת הדגיש רם בן ברק מרשימת "כחול-לבן" שהערבים הם אזרחי המדינה, ו"הם לא גנבים ולא שקרנים ולא בוגדים". איימן עודה מ"הרשימה המשותפת" התייחס לשתי המפלגות הגדולות ואמר: "אני רואה שנתניהו לא רוצה ערבים בכנסת וגנץ לא רוצה ערבים בקואליציה". הוא אף קרא לציבור היהודי לבחור ב"רשימה המשותפת". במערכת הבחירות הדגישו מפלגות המרכז והשמאל את זימונו של ראש הליכוד, בנימין נתניהו, לשימוע בחשד לעברות של לקיחת שוחד, מרמה והפרת אמונים (בתיקי 1000, 2000 ו-4000). לכך הצטרפו במהדורות החדשות הדלפות מעדויות בחקירת ההאשמות נגד נתניהו. שני מועמדים נוספים שהתמודדו בצל עמדת המשטרה שנמצאו ראיות להעמדתם לדין הם דוד ביטן מהליכוד ואריה דרעי מש"ס. לאורך מערכת הבחירות נמשכה המערכה שבין המערכות - פעולות התקפיות שיוחסו לצה"ל בסוריה, בלבנון ובעיראק, שעל חלק מהן נטלה ישראל אחריות. כמו כן נמשכה, בהיקף מצומצם הלחימה בגבול רצועת עזה, שב-10 בספטמבר הביאה להפסקת נאומו של בנימין נתניהו בעצרת בחירות באשדוד, עקב ירי רקטות אל העיר במהלך הנאום. אירועים אלה זכו להתייחסות במערכת הבחירות, בדמות תמיכה בניהול המערכה על ידי ראש הממשלה ושר הביטחון, בנימין נתניהו, לצד ביקורת על התנהלותו בתחום זה. בספטמבר עתרה מפלגת הליכוד לוועדת הבחירות בדרישה להצבת מצלמות בקלפיות על מנת למנוע זיופים. העתירה נדחתה ובתגובה הכריזה המפלגה על מהלך לחוקק בכנסת בחקיקת בזק את "חוק המצלמות בקלפיות", תיקון לחוק הבחירות לכנסת שיאפשר הצבת מצלמות בקלפיות, אך נכשלה בכך. בעקבות הדרישה להציב מצלמות בקלפי, ועדת הבחירות גייסה 3,000 מפקחים שצוידו במצלמות העומדות בתקן המשטרתי לסיור בקלפיות במהלך יום הבחירות. יו"ר הוועדה הגדיר את התנאים בהם ניתן יהיה לעשות בהן שימוש מבלי לפגוע בחשאיות הבחירות. הרשתות החברתיות שימשו כר פורה לפעילות של המפלגות, לעיתים באופן העובר על חוק התעמולה. מפלגת הליכוד השתמשה בצ'אט בוט בפייסבוק באופן החורג מהוראות החוק, פעם באמצעות איסוף מספרי טלפון ופעם באמצעות פרסום סקרים בתקופה בה אסור לעשות כן. באופן תקדימי פייסבוק חסמה פעמיים את הצ'אט בוט לאור דרישת יו"ר ועדת הבחירות מלצר, אך הוא שוחרר לאור התחייבות חבר הכנסת דוד ביטן כי הליכוד ימשיך לפעול על פי החוק.   משדר הבחירות תורגם לשפת הסימנים הישראלית בכאן 11 על ידי לי דן ומתורגמנים נוספים. ערך מורחב – הכנסת העשרים ושתיים נתונים עיקריים: מס' בעלי זכות בחירה: 6,394,030 מס' מצביעים: 4,465,168 (המהווים אחוז הצבעה של 69.83%) מס' הקולות הכשרים: 4,436,806 מס' הקולות הפסולים: 28,362 אחוז החסימה (3.25% מכלל הקולות הכשרים): 144,196 קולות לרשימות שלא עברו את אחוז החסימה: (2.86%) 126,704 קולות לרשימות שעברו את אחוז החסימה: (97.14%) 4,310,102 מודד למנדט: 35,917 ב-10 באוקטובר 2019 הגישה סיעת יהדות התורה ערעור על תוצאות הבחירות, בטענה שהמנדט ה-32 שניתן לליכוד צריך לעבור לה. מדיה וקבצים בנושא הבחירות לכנסת העשרים ושתיים בוויקישיתוף אתר האינטרנט הרשמי של ועדת הבחירות המרכזית אתר האינטרנט הרשמי של רשם המפלגות, בו מפורט מידע אודות רישומן של המפלגות במשרד המשפטים הודעה בדבר תוצאות הבחירות לכנסת ה־22, ילקוט הפרסומים 8454, התשע"ט, 25 בספטמבר 2019, עמ' 15078 תוצאות האמת הרשמיות אמיר אלון, מורן אזולאי, יובל קרני ועמיחי אתאלי, הפנים והרשימות: אלו המועמדים לכנסת ה-22, באתר ynet, 2 באוגוסט 2019 פירוט של חישוב תוצאות הבחירות לכנסת ה-22, באתר מחשבון מנדטים יובל קרני, החשבונות הפיקטיביים בטוויטר והחריגות המופרזות: דו"ח המבקר על בחירות 2019, באתר ynet, 30 בנובמבר 2011 מפת בחירות לפי יישובים, באתר ynet לוח זמנים לפעולות ועדת הבחירות המרכזית לכנסת ה-22, באתר של ועדת הבחירות המרכזית (נצפה ב-21 ביולי 2019)(הקישור אינו פעיל, 15.3.2020) החלטה בעניין זמני השידור של תעמולת הבחירות בטלוויזיה וברדיו, קביעת רצף השידורים ושידורי הסברים והדרכה מטעם ועדת הבחירות המרכזית בבחירות לכנסת ה-22, באתר של ועדת הבחירות המרכזית, 15 באוגוסט 2019 חוק הבחירות לכנסת העשרים ושתיים (הוראות מיוחדות לעניין ועדת הבחירות), התשע"ט-2019, ס"ח 2785 מ-6 ביוני 2019 יהונתן ליס, מהו הסכם עודפים, מי מרוויח ממנו ואיך הוא משפיע על תוצאות הבחירות?, באתר הארץ, 21 באוגוסט 2019 יובל קרני ומורן אזולאי, נחתם הסכם עודפים בין כחול לבן לישראל ביתנו, באתר ynet, 20 באוגוסט 2019 אריק בנדר, ‏הליכוד חתמו על הסכם עודפים עם ימינה, העבודה עם המחנה הדמוקרטי, באתר מעריב אונליין, 21 באוגוסט 2019 זאב קם ויואב קרקובסקי, נחתם הסכם עודפים בין העבודה-גשר למחנה הדמוקרטי, באתר כאן – תאגיד השידור הישראלי, 21 באוגוסט 2019 גיל הופמן, ‏גנץ יהיה רה"מ אם ליברמן ייתן את עודף הקולות לכחול לבן, באתר מעריב אונליין, 18 באוגוסט 2019 יובל קרני, כחלון 5 בליכוד: אושר איחוד עם כולנו וביטול הפריימריז, באתר ynet, 28 במאי 2019 צבי זרחיה, כחלון מתמזג עם הליכוד: ביהמ"ש דחה העתירה למניעת שריון הח"כים של כולנו, באתר כלכליסט, 10 ביולי 2019 צבי זרחיה, נטו עבודה בעיניים: התרגיל של כולנו שיזרים לה 12.5 מיליון שקל, באתר כלכליסט, 4 באוגוסט 2019 יובל קרני, שחר חי, קובי נחשוני, אחיה ראב"ד וענבר טויזר, אחרי התפזרות הכנסת: כך נערכות המפלגות לבחירות, באתר ynet, 30 במאי 2019 הסכם בין מפלגות באתר ועדת הבחירות גלעד כהן, נתניהו לפייגלין: "רואה אותך שר בממשלה", ‏29 באוגוסט 2019 באתר ועדת הבחירות אריק בנדר, ‏חוק המצלמות נפל בקריאה ראשונה, באופוזיציה החרימו את ההצבעה, באתר מעריב אונליין, 11 בספטמבר 2019 טל שניידר, ‏ראש הממשלה נתניהו: "שעת כושר חד-פעמית להחיל ריבונות ישראלית על יישובינו ביו"ש", באתר גלובס, 10 בספטמבר 2019 יובל קרני, שחר חי, קובי נחשוני, אחיה ראב"ד וענבר טויזר, אחרי התפזרות הכנסת: כך נערכות המפלגות לבחירות, באתר ynet, 30 במאי 2019 יקי אדמקר‏, גנץ ולפיד הבהירו: למרות השמועות, הסכם הרוטציה במפלגה יימשך, באתר וואלה, 2 ביוני 2019 גנץ: "הגיע הזמן שניתן לרוב להיות רוב, החרדים הם מיעוט", באתר מעריב אונליין, 5 בספטמבר 2019 בחירות 2019: רשימות המועמדים לכנסת ה-22, באתר הארץ, 4 באוגוסט 2019 חסן שעלאן, כל המפלגות הערביות ירוצו יחד ברשימה משותפת, באתר ynet, 20 ביוני 2019 חסן שעלאן, גם בל"ד מצטרפת: כך תיראה הרשימה המשותפת, באתר ynet, 29 ביולי 2019 אריק בנדר, ‏חד"ש, תע"ל ורע"מ הכריזו על הקמת הרשימה המשותפת, בל"ד טרם הכריעה, באתר מעריב אונליין, 27 ביולי 2019 יאסר עוקבי, ‏עשתה היסטוריה: אימאן חטיב-יאסין היא האישה הראשונה שנבחרה כמועמדת מטעם רע"מ, באתר מעריב אונליין, 20 ביולי 2019 יובל קרני, עמיר פרץ ואורלי לוי-אבקסיס איחדו כוחות: "מפילים חומות", באתר ynet, 18 ביולי 2019 אריק בנדר, משה כהן, ‏"נשנה את הכללים": אורלי לוי אבקסיס מצטרפת למפלגת העבודה, באתר מעריב אונליין, 18 ביולי 2019 יקי אדמקר‏, "בשורה חברתית אמיתית": אורלי לוי אבקסיס חוברת למפלגת העבודה, באתר וואלה, 18 ביולי 2019 סופית: הפריימריז בעבודה- רק לראשות המפלגה, באתר "סרוגים", 23 ביוני 2019 אור יזרעאלי, ‏בוחרים יו"ר: נקבע מועד לפריימריז במפלגת העבודה, באתר "סרוגים", 26 ביוני 2019 טל שניידר, ‏עמיר פרץ גרף 47% מהקולות ונבחר לראשות מפלגת העבודה, באתר גלובס, 2 ביולי 2019 דני זקן, ‏אבי גבאי פורש: "לא הצלחתי לשנות את מפלגת העבודה", באתר גלובס, 12 ביוני 2019 טל רוסו פורש מהפוליטיקה: לא יתמודד בעבודה, באתר ynet, 10 ביוני 2019 טל לב רם, ‏חיים ילין: "מוותר על השיריון ברשימת העבודה, טס לבקר את ילדי באוסטרליה", באתר מעריב אונליין, 3 ביוני 2019 צבי זרחיה, יאיר (יאיא) פינק עובר מהעבודה למפלגתו החדשה של ברק, באתר כלכליסט, 30 ביוני 2019 אריק בנדר, ‏ח"כ שלי יחימוביץ@@@: "בכוונתי לקחת פסק זמן מהפוליטיקה, ולא לכהן בכנסת הבאה", באתר מעריב אונליין, 16 ביולי 2019 לראשונה זה עשור: המפלגה הירוקה תתמודד לכנסת ברשימה עצמאית, באתר ynet, 16 ביולי 2019 יעל כהן פארן, המפלגה הירוקה שמחה להיות חלק מהמחנה הדמוקרטי שיעשה מהפך במפה הפוליטית בישראל. @StavShaffir תעמוד בראש רשימת המפלגה הירוקה, ואחריה אני במקום ה-8. אני מברכת על האיחוד החשוב, המפלגה הירוקה נתנה גיבוי למהלך ולסתיו שפיר לכל אורך הדרך, מתוך הבנה ששילוב כוחות הוא צורך השעה בעת הזאת., באתר @YaelCohenParan, ‏2019T23:57 שפיר עוזבת את העבודה: תוצב שנייה ברשימת משותפת עם מרצ, ברק עשירי, באתר כלכליסט, 25 ביולי 2019 מורן אזולאי ואטילה שומפלבי, שמולי קורא לעמיר פרץ להצטרף לאיחוד ולא מתחייב להישאר בעבודה, באתר ynet, 25 ביולי 2019 בר פלג, שמולי נשאר במפלגת העבודה: לא אנטוש את הבית ברגעים קשים, באתר הארץ, 28 ביולי 2019 החדשות 12, ‏ליברמן מציג את רשימת "ישראל ביתנו" לכנסת ה-22, באתר ‏מאקו‏, 30 ביולי 2019 יקי אדמקר וטל שלו‏, ליברמן התחייב: מי שיגיד לא לממשלת אחדות - לא נמליץ עליו לנשיא, באתר וואלה, 30 ביולי 2019 מורן אזולאי, סוכם סופית: מפלגות הימין התאחדו, שקד תעמוד בראש, באתר ynet, 29 ביולי 2019 מירב כהן ומשה ויסטוך, חדשות כיפה, ‏יש הסכם: זו רשימת 'הימין המאוחד', באתר כיפה, 13 באוגוסט, 2019 מירב כהן, חדשות כיפה, ‏שם חדש לימין המאוחד: "ימינה", באתר כיפה, 13 באוגוסט, 2019 דני זקן, ‏הושג הסכם בין פרץ לסמוטריץ' לקראת הבחירות לכנסת ה-22, באתר גלובס, 9 ביולי 2019 טל שניידר, ‏בן גביר: מפרק את השותפות, לא נרוץ עם איחוד מפלגות הימין, באתר גלובס, 25 ביוני 2019 יהודה שלזינגר, איילת שקד תעמוד בראש הימין החדש: "נפעל לאיחוד המחנה", באתר ישראל היום, 21 ביולי 2019 אריק בנדר, ‏שקד: "אוביל את הימין החדש, קוראת למפלגות מימין לליכוד להתחבר", באתר מעריב אונליין, 21 ביולי 2019 מורן אזולאי, יובל קרני, שחר חי ואיתי שיקמן, איחוד בשמאל: ברק ומרצ ירוצו יחד, שפיר במקום השני, באתר ynet, 25 ביולי 2019 דן לביא, מהפך במרצ: ניצן הורוביץ נבחר לראשות המפלגה, באתר ישראל היום, 27 ביוני 2019 יהונתן ליס, רשימת מרצ לכנסת: זנדברג במקום השני ואחריה גילאון, פריג' ורז, באתר הארץ, 11 ביולי 2019 יובל קרני, אהוד ברק בחר שם למפלגתו: "ישראל דמוקרטית", באתר ynet, 6 ביולי 2019 חיים לוינסון, אהוד ברק הודיע על הקמת מפלגה חדשה: "זה לא הזמן להיות על הגדר", באתר הארץ, 26 ביוני 2019 יהודה שלזינגר, אהוד ברק מקים מפלגה: "נפעל יחד לסיום משטר נתניהו", באתר ישראל היום, 26 ביוני 2019 אלכסנדר כץ, השקת 'ישראל דמוקרטית': ברק יוצא היום בקמפיין חוצות ודיגיטל, באתר אייס, 7 ביולי 2019 בנימין ברגר, נסגרו הרשימות: המגעים בימין כשלו – עוצמה יהודית מתמודדת לבדה, ‏1 באוגוסט 2019 עמיחי אתאלי, בן גביר מפרק את השותפות עם איחוד מפלגות הימין, באתר ynet, 25 ביוני 2019 מפלגת עוצמה יהודית תרוץ לבד, באתר ערוץ 7 יעל פרידסון, מורן אזולאי ויובל קרני, העליון הכריע: גופשטיין ומרזל פסולים מלהתמודד בבחירות, באתר ynet, 25 באוגוסט 2019; ע"ב 5487/19 גיל סגל ואחרים נ' איתמר בן גביר ואחרים, ניתן ב־25 באוגוסט 2019 הוגשה בקשה לרישום מפלגה בשם: "אדום לבן – הבלתי משוחדים", באתר של רשות התאגידים, 19 ביוני 2019(הקישור אינו פעיל, 15.3.2020) הוגשה בקשה לרישום מפלגה בשם "האחדות העממית – אלוחדה אלשעביה", באתר של רשות התאגידים, 18 ביוני 2019(הקישור אינו פעיל, 15.3.2020) מורן אזולאי, ראש העיר שנאבק בחרדים הקים מפלגה: "הימין החילוני", באתר ynet, 16 ביוני 2019 הוגשה בקשה לרישום מפלגה בשם: "כראמה ומוסאוא – כבוד ושוויון", באתר של רשות התאגידים, 19 ביוני 2019(הקישור אינו פעיל, 15.3.2020) האתר הרשמי של מפלגת מתקדמת(הקישור אינו פעיל, 15.3.2020) הוגשה בקשה לרישום מפלגה בשם "סדר חדש – לשינוי שיטת הבחירות בישראל", באתר של רשות התאגידים, 13 ביוני 2019(הקישור אינו פעיל, 15.3.2020) הוגשה בקשה לרישום מפלגה בשם: "קמ"ה – קידום מעמד הפרט", באתר של רשות התאגידים, 19 ביוני 2019(הקישור אינו פעיל, 15.3.2020) החלטת השופט מלצר, באתר ועדת הבחירות המרכזית, 18 באוגוסט 2019 אוריאל בארי, ‏אחרי אישור ההסכם: חברי זהות פרשו מההתמודדות, באתר "סרוגים", 3 בספטמבר 2019 יאיר שרקי, ‏יומיים לבחירות, מפלגת נעם פורשת, באתר ‏מאקו‏, 15 בספטמבר 2019 כך לפי דף הרשימה באתר ועדת הבחירות הרב חיים נבון, ‏אז מה אם הבחירות משעממות, בעיתון מקור ראשון, 8 באוגוסט 2019 ירון דקל, ‏בינתיים, הבחירות די משעממות, בעיתון מקור ראשון, 8 באוגוסט 2019 "ליברמן עשה זיגזג תוך 48 שעות וחבר לשמאל ולערבים", באתר ישראל היום, 9 בספטמבר 2019 בגלל "הערבים רוצים להשמיד": פייסבוק השעתה את הבוט של נתניהו, באתר ynet, 12 בספטמבר 2019 חזקי ברוך, ח"כ בן ברק: הערבים הם לא גנבים, לא שקרנים ולא בוגדים, באתר ערוץ 7, 8 בספטמבר 2019 ירון אברהם, ‏ועידת המשפיעים | איימן עודה: נתניהו לא רוצה ערבים בכנסת - גנץ לא רוצה אותם בקואליציה, באתר ‏מאקו‏, 5 בספטמבר 2019 טל שניידר, ‏איימן עודה פונה לציבור היהודי: "יש לנו רק ברירה אחת - לנצח ביחד", באתר גלובס, 16 בספטמבר 2019 מתן צורי, רקטות ואזעקות באשדוד בזמן ביקור נתניהו, שהורד מהבמה, באתר ynet, 10 בספטמבר 2019 אמיר אלון, המטרה: 3,000 מפקחים עם מצלמות גוף ביום הבחירות, באתר ynet, 12 בספטמבר 2019 רפאלה גויכמן, נתניהו הפר את החוק באמצעות הצ'אט-בוט - מלצר הורה להשיבו לפעילות מלאה, באתר TheMarker‏, 17 בספטמבר 2019 סקר בחירות של חדשות 12: איחוד בין מפלגות השמאל יחליש את הגוש במנדט, באתר הארץ, 16 ביולי 2019 הכנסת העשרים ושתיים, באתר הכנסת בעת הגשת הרשימה עמדה בראש הרשימה דורית בירן אך ועדת הבחירות פסלה את 4 המועמדות הראשונות ברשימה. התמודדה בבחירות הקודמות בשם איחוד בני הברית אהרן רבינוביץ ויהונתן ליס, יהדות התורה דורשת לקבל מנדט שמיני על חשבון הליכוד, באתר הארץ, 10 באוקטובר 2019